Ivan Suija

Ivan Suija (vene keeles Иван Яковлевич Суйя) (12. aprill 1904 Pihkva kubermang – 22. september 1969 Kohtla-Järve rajoon) oli Eesti NSV riigi- ja parteitegelane.

Ivan Jakobi poegNSV Ülemnõukogu Presiidiumi SEADLUS sm. Ivan Jakobi p. Suija autasustamise kohta Eesti NSV Ülemnõukogu Presiidiumi aukirjaga, Kommunaar : EKP Abja Rajoonikomitee ja Abja Rajooni TSN häälekandja, nr 47, 20. aprill 1954 Suija sündis 1904. aastal Pihkva kubermangus. Pärast Oktoobrirevolutsiooni ja Vene kodusõda töötas ta Obžinski nõukogude majandis. 1923. aastal sai temast Venemaa Kommunistliku Noorsooühingu liige. 1930. aastal võeti Suija VK(b)P liikmeks. Alates 1929. aastast oli ta juhtival partei- ja nõukogude tööl Leningradi oblastis. 

Teise maailmasõja ajal mobiliseeriti ja 1942. aasta oktoobris suunati ta I Eesti Tagavara Laskurpolku, algul tagavaraväelaseks, veidi hiljem pataljoni partorgiks. Pärast Teise maailmasõja lõppu saadeti ta tööle Eestisse. 1946. aastal sai temast Harjumaa TSN Täitevkomitee rahandusosakonna juhataja, 1947–1950 oli ta Virumaa TSN Täitevkomitee esimees.

1951. aastal viidi ta üle Eesti NSV metsatööstuse ministri asetäitjaks. 1952. aastast oli Pärnu oblasti Töörahva Saadikute Nõukogu Täitevkomitee asetäitja.В ПРЕЗИДИУМЕ ВЕРХОВНОГО СОВЕТА ЭСТОНСКОЙ ССР утвердили исполнительные комитеты областных Советов депутатов трудящихся: По Пярнуской области - председатель тов. Нинепу Рихард Мартинович, заместители председателя тт. Суйя Иван Яковлевич, Михельсон Освальд Аугустовпч, секретарь тов. Таркпеа Эрих Карлович, члены тт. Меримаа Отто Оттович, Алгус Леонид Артурович., Советская Эстония : орган ЦК Компартии Эстонии, Верховного Совета и Совета Министров Эстонской ССР, nr. 143, 18 juuni 1952 Aastatel 1953–1957 oli ta Tapa rajooni ja 1957–1959 Kiviõli rajooni täitevkomitee esimees. 1959. aasta veebruaris suunati ta Jõhvi rajooni põllumajandusinspektsiooni juhatajaks.

1962. aastal viidi ta üle parteitööle: algul oli ta EKP Kohtla-Järve Linnakomitee instruktor, seejärel Kurtna sovhoosi parteiorganisatsiooni sekretär (Kurtnas loodi esimene parteikomitee Kohtla-Järve rajoonis). 1967. aastal läks Suija personaalpensionärina vanaduspuhkusele, kuid jätkas ka pensionil parteitööd Mäetaguse sovhoosisIVAN SUIJA (1904–1969), Punane Täht: EKP Rakvere Rajoonikomitee ja Rakvere Rajooni RSN häälekandja, nr 112, 25. september 1969. 

Ivan Suija oli autasustatud Tööpunalipu ordeniga ning medalitega "Töövapruse eest", "Võidu eest Saksamaa üle Suures Isamaasõjas 1941–1945", "Sangarliku töö eest Suure Isamaasõja ajal 1941–1945" ja "20 aastat võidust Suures Isamaasõjas 1941–1945".

 Viited 

 Välislngid 
IVAN SUIJA (1904–1969), Punane Täht: EKP Rakvere Rajoonikomitee ja Rakvere Rajooni RSN häälekandja, nr 112, 25. september 1969
NSV Ülemnõukogu Presiidiumi SEADLUS sm. Ivan Jakobi p. Suija autasustamise kohta Eesti NSV Ülemnõukogu Presiidiumi aukirjaga, Kommunaar : EKP Abja Rajoonikomitee ja Abja Rajooni TSN häälekandja, nr 47, 20. aprill 1954

Kategooria:Pärnu oblasti koosseis
Kategooria:Eestimaa Kommunistliku Partei liikmed
Kategooria:Tööpunalipu ordeni kavalerid
Kategooria:Eestlased Venemaal
Kategooria:Sündinud 1904
Kategooria:Surnud 1969